Thomas Percy

Thomas Percy (1729–1811) oli englantilainen piispa ja kansanlaulujen kerääjä. Hän oli kirkkoherrana Easton Mauditissa (Northamptonshire), hovisaarnaaja ja vuodesta 1782  piispa Dromoressa Irlannissa. Percy tunnetaan kirjallisuushistoriassa ennen kaikkea kokoelmastaan englantilaisia kansanlauluja Reliques of Ancient English Poetry, consisting of old heroic ballads, songs, and other pieces of our earlier poets (1765).Percy, Thomas, Nordisk familjebok, Uggleupplagan. 21. palsta 453. Nordisk familjeboks förlags 1915 

Kokoelmalla on ollut suuri vaikutus paitsi englantilaiseen (Walter Scott, Alfred Tennyson), myös saksalaiseen ja pohjoismaiseen kirjallisuuteen, ja se oli ranskalaista klassisismia vastustavan romanttisen saksalaisen opposition lähtökohtana. Vasta 1868 julkaisivat John W. Hales ja Frederick James Furnivall foliokäsikirjoituksen, joka oli Percyn julkaisun pohjana.

Percyn muita kirjoituksia ovat Five pieces of runic poetry, translated from the islandic (1763) ja Essay on the origin of the english stage, particularly on the historical plays of Shakspeare (1793). Percy käänsi englanniksi 1770 P. H. Malletin Pohjoismaiden historian.

Vuonna 1840 perustettiin kansanlaulujen julkaisemista varten Percy Society, joka lakkautettiin 1852, kun se oli julkaissut 96 nidettä.

Suomennettu tuotanto
 Chevyn metsästys (The Ancient Ballad of Chevy Chase), suom. Otto Manninen, Valvoja 1897:8 s. 342–351 Verkossa
 Chevyn metsästys (The Ancient Ballad of Chevy Chase), suom. Yrjö Jylhä, teoksessa: Englantilaisen kirjallisuuden kultainen kirja (WSOY 1933).Percy Thomas,  Lahden kaupunginkirjaston Runotietokanta. Viitattu 29.8.2020

 Lähteet 

Aiheesta muualla


 Claire Lamont, Shakespeare's Henry IV and 'the old song of Percy and Douglas' s. 56 

Luokka:Brittiläiset piispat
Luokka:Irlannin kirkon piispat
Luokka:Brittiläiset folkloristit
Luokka:Vuonna 1729 syntyneet
Luokka:Vuonna 1811 kuolleet